( 20i J 
ejus longitudinem occurrebant quaedam maculae virides veluti constantes 
substantia viridi in quam hi pulli Lumbrici versabantur. Hae maculae 
usque ad anum extendebantur ; quidam ductus vasculares prope caput 
repellebantur. Numerabantur hi Lumbrici juniores decem. Eorum evo- 
lutionem persecutus sum, uti mox videbimus. 
Multas similes observationes instituebam mensibus Maii et Junii 1826. 
Semper vidi Lumbricos nudos vivos nascentes et per anum matris 
egredientes; in hoc statu, eos esse perfectos, id est, instructos clitello et 
pedibus admodum conspicuis opinor. Lumbricus quem in ipso coitus actu 
sumpseram 6 Maii, progenuit pullos dies 19 et 20 ejusdem mensis, ex 
quo patet gestationem circiter 14 dies durare, et hoc recte congruit cum 
observatione a Cl. Bosc facta. Non affirmabimus Lumbricos universe uno 
eodemque modo progignere , quamvis nostras observationes plusquam 
tricies iteravimus; sed mihi videtur observata clarissimi Dufour optime 
cum nostra opinione, saltem partim, posse conciliari. Nonne putamina quae 
ab illo auctore fuerunt observata essent corpora fetifera ex corpore Lum- 
bricorum causa quacumque expulsa? Nonne haec corpora pro parte ex- 
sicata essent, et nonne ovum potuisset evolvi et pullo Lumbrico ortum 
praebere? Illud affirmare non audeo; sed observandum est altitudinem 
5 aut 6 pedum ubi noster auctor invenit liaec putamina in terra, nostrae 
liypothesi omnino favere: Lumbrici partum edunt in terra et in forami- 
nibus pullos deponunt , quae foramina ad eamdem altitudinem reperiuntur. 
E. De evolutione pullorum Lumbricorum post ortum. 
Sequitur series observationum quas instituebam in unum ex Lumbricis 
qui nati sunt 28 Septembris. 
Patet illas observationes hyemis tempore fuisse institutas et in cubi- 
culo meo ubi temperies non descendebat infra 8 gradus + 0. R. Novas 
observationes quae instituerentur , indubitanter alias exhiberent conse- 
quentias, et evolutio celerior aut tardior evaderet. 
